Մեծ Բերտա

Մեծ Բերտա (1945 թվականի մարտի 17-1993 թվականի դեկտեմբերի 31), կով, որը եղել է Գինեսի կրկնակի ռեկորդակիր։ Նա ամենատարեց կովն էր, որը մահացել էր իր 49-րդ տարեդարձից ընդամենը երեք ամիս առաջ, և նա նաև սահմանել էր ողջ կյանքի ընթացքում բուծման ռեկորդ՝ արտադրելով 39 հորթ։ Իր կյանքի ընթացքում նա օգնել է 75 հազար դոլար հավաքել քաղցկեղի հետազոտման և այլ բարեգործական կազմակերպությունների համար։

Կյանք

Մեծ Բերտան ծնվել է Իռլանդիայում 1945 թվականի մարտի 17-ին՝ Սուրբ Պատրիկի օրը։ Նա պատկանում է Դրոիմեն (բնիկ իռլանդական խոշոր եղջերավոր ցեղատեսակ) կամ ֆրիզերեն ցեղատեսակին։ Մեծ Բերտային գնել է ֆերմեր Ջերոմ Օ' Լիրին անասունների տոնավաճառում։ Բերտան ապրել է նրա ֆերմայում՝ Իռլանդիայի Քերի կոմսությունում գտնվող Սնիմ շուկայի մոտակայքում։

Մեծ Բերտան Գինեսի երկու ռեկորդ է գրանցել։ Նա ամենատարեց կովն է եղել, որը մահացել է իր 49-ամյակից ընդամենը երեք ամիս առաջ, և նա նաև ռեկորդակիր էր ցմահ բուծման համար՝ ունենալով 39 հորթ։ Այնուամենայնիվ, մինչև 2006 թվականը կատեգորիաները հանվել էին Գինեսի ռեկորդների գրքից։

Շնորհիվ իր համաշխարհային ռեկորդ սահմանող կարգավիճակի՝ Մեծ Բերտան դարձել է հայտնի այդ տեղանքում։ Անասունների տոնավաճառներում նրա հայտնվելն օգնել է հավաքել 75,000 դոլար քաղցկեղի հետազոտությունների և այլ բարեգործական կազմակերպությունների համար,  և նա էր ղեկավարել Սուրբ Պատրիկի օրվա շքերթը Սնեմում` դրամահավաքի օգնության համար։ Աղմկոտ շքերթներին իր ելույթներից առաջ Օ'Լիրին Մեծ Բերտային վիսկի է խմեցրել` նյարդերը կայունացնելու համար։ 1993 թվականի Ամանորի գիշերը նրա մահից հետո փաբերից մեկում տեղի է ունեցել հոգեհանգստյան արարողություն։ Մեծ Բերտայի մահից հետո Օ' Լիրիի հոտի մեջ դեռ մնում էին Բերտայի մի քանի սերունդներ, որոնցից ավագն այն ժամանակ 35 տարեկան էր։

Մահից հետո Մեծ Բերտան լցոնված է եղել և այժմ պահվում  Է Քերիի կոմսության Բոֆորտ ֆերմայում։

Ծանոթագրություններ 

Կենդանաբանություն
Կենդանիներ
Կենդանիներ այբբենական կարգով
Կենդանիներ ըստ վայրի
Կովեր
Գինեսի գրքի ռեկորդակիրներ